गुवाहाटी,नवेम्बर  10  :  33  बोसोर सिगांआव आसाम गोरोबथा एबा आसाम एकर्डआव सहि होदोंब्लाबो दासिमबो आसाम एकर्डखौ सोदाङैनि जाहोनाव आसामाव गुबुनारिफोरनि जेंनाया जोबनो गोयै जानानै फैदों ।दुलाराय आसाम फरायसा आफाद ( AASU ) नि गाहाय आफादगिरि दिफांक कार नात आरो गाहाय नेहाथारि लरिन ज्यति गगय बिथांमोनहा बुङोदि," आसाम सरकारखौ दैदेनबोनाय गुबन गुबुन राजखान्थि दोलोफोरा हादोरसानि थागिबि सुबुंफोरनि मोन्थायखौ नाथ्रोदनानै गाव गावनि भट बेंकनि थाखाय राजखान्थि सार्टआवल' खामानि मावबोगासिनो दं " ।गिबि सोमावसारजेन्नायनिफ्राय  38  बोसोर गोलाव सम आसाम सोमावसारनानै गोबां सुबुंफोरा मुंख्लं जाबोदोंब्लाबो जारिमिनारि आसाम एकर्डनि जेंनाखौ दासिमबो सुस्राङाखै,जायनि जाहोनाव हादोरसायाव गुबुनारि जेंनाफोरा जोबाखै होन्ना सानैबो बुङो ।आसाम सोमावसारजेन्नायाव गिबि मुंख्लं जालांनाय खार्गेशर टालुकदार बिथांआ  1979  माइथायनि  10  डिसेम्बर दानाव मुंख्लं जादोंमोन ।